AVASTUSRETKED JUMALA SÕNAS
Tere tulemast!
See on kõik, mida soome keeles öelda oskan.
Mina olen Rory Kaye
ja ma tahan 6 saate vältel kutsuda teid kaasa
avastama Jumala Sõna.
Avastades Jumala Sõna,
vaatame igavesti kehtivaid käske nii Vanas kui Uues Testamendis
ning seda, kuidas Jeshua ehk Jeesus
on täielikult täitnud Jumala käsuseadust.
Samas Ta laiendab seda käsuseadust meie tarvis,
andes meile veelgi pühamad ja raskemini täidetavad käsud
kui mis olid Vanas Testamendis.
Kuid sellele lisaks annab Ta meile ka Püha Vaimu,
kelle väes me suudame nii palju enam,
kui me seda oma inimlikus jõus suudaks.
Tänu sellele, mida Jeesus ehk Jeshua tegi ristil,
on meil uus leping,
tänu millele Püha Vaim täidab meid ja laseb meil järgida Jumala Sõna.
Selles esimeses saates tahaksin anda teile ülevaate Toorast.
Toora tähendab viite Moosese raamatut
ehk siis 1 Moosese raamatust kuni 5 Moosese raamatuni välja.
Jõuan nende juurde mõne hetke pärast,
kuid esmalt tahaksin laulda teile ühe laulu.
Sünagoogides üle kogu maailma
ja ka Jeesuse aegses templis
alustati ülistust alati ühe lauluga.
Tahan igas saates rääkida ka teatud liiki ülistusest,
mida kutsutakse "tehillah" ülistuseks.
Tehillah ülistus tähendab heebrea keeles ülistust,
mis sõna otseses mõttes viib su Jumala trooni ette.
Ülistus, millele Jumal rajab oma trooni.
Taoline ülistus on pühendunud ülistus,
kus sa armastad Jumalat kogu oma südamest, hingest,
meelest ja jõust.
Tänu Pühale Vaimule on meil võime ülistada Teda suuremal moel,
kui me seda oma inimlikkusest eales suudaks.
Nii et tehillah ülistus ja kiitus tähendab seda,
et me laseme minna kõigil oma muredel ja meid häirival;
kõigel, mis meid tagasi hoiab.
Me seame oma asjad Jumalaga korda
võtame vastu Tema andestuse
ja ülistame Teda, kuna Ta on seda väärt.
Kuna Ta on nii hea ja imeline.
See on just selline ülistus, mis Jumalal meie jaoks plaanis oli,
sest taoline ülistus paneb meid Teda armastama
kogu oma südamest, hingest ja jõust,
mis on ka esimene käsk, mille Jumal on meile andnud.
See on igavene käsk.
Kuid lisaks sellele, kui me Teda sel moel ülistame,
juhtub seegi, et meid kantakse otse Jumala trooni ette.
Kui Püha Vaim elab meie sees,
siis Ta ühendab meid Jeesusega, kes istub Isa paremal käel.
Nii et kui me ülistame Jumalat kogu oma olemusega,
kantakse meid vaimses mõttes siit maa pealt, kus me oleme,
Jumala troonsaali, et olla koos Jeesuse ja Isaga.
See seal aga on paik,
kus on väga lihtne saada täidetud Püha Vaimuga
ja Jumala tule ning auga.
Kui sina ja mina saame täidetud Püha Vaimuga ja Jumala tulega,
on väga lihtne täita Jumala tahet ning armastada inimesi.
Siis on lihtne olla Jumala Vaimus ja olla juhitud Tema Vaimu poolt.
Kui aga püüame teha seda kõike oma lihalikus jõus, siis see ei toimi.
Olen kindel, et te kõik olete seda kogenud.
Nii et laulu, mida järgnevaks laulan,
lauldakse sünagoogides üle kogu maailma.
Tegu on traditsioonilise lauluga "Shemá Israel",
mis tähendab: "Oh kuula, Iisrael, meie Issandat Jumalat,
kes on üks Jumal."
Ja siis seal on öeldud, et sa peaksid armastama Jumalat
kogu oma hingest, südamest, meelest ja jõust
ning oma ligimest kui iseennast.
Sünagoogides korratakse aga 3 korda seda esimest rida "Oh kuula, Iisrael!"
Kuula! Pane tähele!
Inglise keeles me ütleks: "Saa ometi aru!"
Kuula, saa aru!
Et Issand, me Jumal, on üks.
Las ma laulda seda teile.
Ja kui te soovite, te võite liituda minuga ülistuses.
Kui te pole kunagi varem kuulnud midagi keeltes rääkimisest,
siis see on and, mille Jumal annab koos oma Püha Vaimuga.
Tal on palju erinevaid ande, kuid keeltes rääkimise and
annab sulle võime laulda erinevaid laule erikeeltes;
laulda isegi inglite laule.
Apostel Paulus ütles keeltega rääkimise anni kohta:
"Ma laulan oma mõistusega...",
aga enne seda ta ütles veel: "Ma laulan oma vaimus"
ja seejärel oma mõistusega.
Ta rääkis palvetamisest mõistusega, aga ka palvetamisest vaimus.
Esmalt vaimus palvetamisest ja siis mõistusega palvetamisest.
Nii et ma tahan võtta ka hetke, et laulda pisut vaimus
ja te võite liituda minuga oma kodudes,
et võiksime üheskoos minna Jumala palge ette.
Nii et praktiseerigem seda tehillah ülistust,
sest Jumala igatsus selle keskel on immutada meid läbi oma ligiolust.
Ta igatsus on, et elaksime Tema trooni ees;
et olla koos meiega seal, kus meie oleme
ja et meie võiks olla seal, kus Tema on.
Jeesus ütles, et jumalariik on meie ligi ja meie sees.
Jumalariik aga saab meie sisse seeläbi,
kui Püha Vaim tuleb me ellu.
Kui me usume Jeesust ja seda, mida Ta ristil tegi,
siis me saame ka võtta vastu Püha Vaimu.
Ta tuleb meie sisse.
Ja kui Ta tuleb me sisse, toob Ta kaasa ka õigsuse,
väe teha õigeid asju,
jumaliku rahu ja ülevoolava rõõmu.
Sa saad osa armastusest, mida jagada teiste inimestega.
Nii et saagem täis Jumala Vaimu, kui läheme Tema trooni ette nüüd.
Te võite liituda minuga, kui soovite.
Issand on mu Jumal,
Ta kutsub sind tulema Tema juurde.
Ta kutsub mind olema siin, Tema ees
ja jagama teiega sõnu Jumala Sõnast, mis vastavad tõele
ning julgustama teid võtma vastu Tema Vaimu.
Aamen.
Kuid läheme nüüd Jumala Sõna juurde.
Moosese 5 raamatut kätkevad endas rohket ajalugu.
1 Moosese raamat ainult ajaloost räägibki
ja seda me ka mõne hetke pärast vaatame.
2 Moosese raamatu esimesed 9 peatükki
räägivad samuti ajaloost,
kuid sealt edasi läheb teema käskude peale.
Minu meelest on see väga põnev
hakata lähemalt vaatama kõiki neid Jumala käske.
Tegelikult räägivad ajaloost 2 Moosese raamatu esimesed 19 ptk'i
ja 1 Moosese raamatu kõik 50 peatükki.
Ehk siis kokku 69 peatükki ajalugu, mida on ikka palju.
Seejärel aga tulevad erinevad käsud nii Moosese 2. kui 3.raamatus.
4 Moosese raamat kätkeb ka teatud käske,
kuid ka Jumala rahva 38-aasta pikkust rännakut kõrbes,
kuna nad ei uskunud Jumala tõotusesse.
Nad olid mässumeelsed, mistõttu Jumal saatis nad kõrbe.
Jumal ütles, et tänu nende mässumeelsusele,
laseb Ta kogu nende põlvkonnal, kes tol ajal oli 20-40 aastane, surra
ning alles neist järgmine põlvkond pidi pääsema koos Joosuaga Iisraeli.
Nii ei pääsenud segi Mooses tõotatud maale,
kuna Jumal oli ilmutanud end talle mitmel erineval korral -
esimest korda põleva põõsa kaudu ja teist korda Siinai mäel.
Ning seejärel veel ka siis, kui Mooses oli koos 70 vanemaga.
Kuid hoolimata sellest,
et Mooses oli saanud osa nii suurest Jumala armust ja aust
ja kisendanud Jumala poole, et Jumal ta rahva päästaks,
siis ometi mõistis Jumal nad hukka, kuna nad ei uskunud Jumala tõotatut.
Seal oli ka hetk, kus Mooses ise polnud sõnakuulelik Jumalale
ja tegutses omaenda tarkusest, mida Jumal polnud palunud tal teha.
Nii üleski Jumal talle,
et tänu omaenese jõus tegutsemisele ja Jumalale mitte kuuletumisele,
ei pääse ka tema, Mooses, tõotatud maale.
Õnneks pääses ta sinna küll aastaid hiljem,
kui meie Issand Jeesus oli muutumise mäel
ja Mooses oli samuti seal,
nii et see võis vägagi põnev olla ta jaoks
saada lõpuks ometigi Iisraeli.
Ma isiklikult usun, et need 2 lõpuaja tunnistajat,
kellest Ilmutuse raamat räägib,
on eeldavasti need samad 2 tunnistajat,
kes kohtusid Jeesusega seal muutumise mäel.
Nendeks olid siis Mooses ja Eelija.
Kuid see pole mu tänane teema.
Minnes tagasi viie Moosese raamatu juurde,
siis 1 Moosese raamatus räägitakse sellest,
kuidas Jumal lõi taeva ja maa.
Räägitakse Tema loomistööst esimesel, teisel ja kolmandal päeval.
Seda kõike on väga huvitav lugeda heebrea keeles,
sest seal on öeldud, et oli õhtu ja hommik - esimene päev.
Et oli õhtu ja hommik - teine päev
ja oli õhtu ja hommik - kolmas päev ja nii edasi.
Jumal, kes on Jumal, ei vaja sadu miljoneid aastaid selleks,
et luua midagi.
Jumal loob asju läbi oma väljaöeldava sõna.
Kui nüüd Jumal loob asju läbi oma väljaöeldava sõna,
milleks on Jeesus, kes on lihaks saanud Jumala sõna,
siis oleks ikka väga kummaline, kui Jumal ütleks sõna
ja selle täitumisele kuluks tuhandeid, sadu tuhandeid või miljoneid aastaid.
Ma ei usu, et see käib nii.
Ma usun, et see juhtuski nii nagu Piibel sellest räägib -
et Jumal lõi taevad, maa ja kõik muu 6 päevaga
ning 7-ndal päeval Ta puhkas.
Järgmises saates vaatame Jumala igavesti kehtivaid käske,
millest üks olulisemaid on hingamispäeva pidamine.
Nii nagu Jumal ise puhkas 7-ndal päeval,
nii tahab Ta ka, et meie puhkaksime.
Jeesuses ja uue lepingu kohaselt võime muidugi kogu aeg puhata -
puhata omaenese jõus tegutsemisest ning teha kõike Püha Vaimu väes.
Samas aga on meil otsene vajadus ühe puhkepäeva järele.
Jumal näitas meile, et me peame puhkama.
Puhkamine ei tähenda ainuüksi akude laadimist.
Puhkamine kätkeb endas ka usku,
sest Jumal ütles oma rahvale:
"Ma tahan, et te töötaks 6 päeva ja usaldaks mind 7-nda päeva osas,
et mina kannan hoolt teie toidulaua eest."
Kui iisraeli rahvas oli alles kõrbesse sattunud
ja sai oma toiduse taevast, milleks oli manna,
mis heebrea keeles tähendab: "Mis asi see veel on?"
See on see, mida see tähendas.
Saades igapäevaselt oma mannat ehk oma "mis asi seel veel on?",
oli neil luba seda koguda vaid kuuel päeval nädalas.
Kui nad oleks seda teinud ka 7-ndal päeval,
oleks neid oodanud kohus.
Sest nad pidid uskuma ja usaldama,
et sellest, mida nad 6-päevaga koguvad,
piisab ka 7-ndaks päevaks.
Miks ma seda kõike räägin?
Aga seetõttu, et Jumal on oma ütlemistes väga otsekohene.
Me sageli häbeneme Piiblit
ja kardame, et see ei kanna teaduslikke tõestuste kõrval välja,
samas kui hoopis teadus on see,
mis üha enam ja enam joondub Jumala Sõnaga.
Ja kui me üks päev Jumala ees seisame,
ei pea Ta vabandama millegi pärast,
sest me saame ise nägema, kuidas kogu Ta Sõna vastab tõele.
Järgnevate saadete jooksul jagan omaltki poolt tunnistusi
arheoloogiliste leidude kohta, millest Piibel selgelt räägib.
Kuid jätkame sellega, mis toimub alguses.
Tegu on päevadega,
kus Jumal sõna otseses mõttes loob taevast ja maad.
See kõik on Piibli alguslehtedel kirjas,
kus on ka välja toodud pikad põlvkondade nimekirjad.
Raportid kõigest nende põlvkondade ajal toimunust,
mis viisid välja Moosese ajani,
on meie jaoks kirja pandud 1 Moosese esimeses 20-nes peatükis.
Nii et 1 Moosese raamat juhatab meid läbi aegade
kuni Aabrahamini välja.
1056 aastat peale loomist sündis Noa
ja 600 aastat hiljem - 1656 eKr, tuli veeuputus.
Aabraham sündis 1948 eKr peale loomist.
Jõudes Mooseseni, on loomisest möödas 2268 aastat.
See kõik on kirjas 1 Moosese raamatus.
2 Moosese raamat kätkeb endas aega,
kus Mooses kutsub oma rahva välja Egiptusest.
2 Moosese raamatu tähendus peitubki välja võtmises või lahkumises.
See on üks väga põnev raamat, kuna seal toimub ka palju imesid.
Üks olulisemaid, eriti juudi rahva jaoks,
on Punase mere lahknemine kaheks ja juutide läbiminek sellest.
Mul oli 1999.a eesõigus käia Punase mere ääres
ja sukelduda seal koos oma sõbra Lennard Milleriga,
kes korraldab Roostis Jeesus-marsse
ja kes on ka teadusevallas tegutsev arst,
töötades Karolinska Instituudis Stockholmis.
Väga tark ja teaduslikult tasemel mees.
Me käisime koos sukeldumas
ühe äärmiselt alandliku mehega - Ron Wyatt'iga.
Selle sukeldumise käigus
leidsin ma sealt mere põhjast sõjavankri ratta,
mis oli pärit Moosese ajast.
See oli umbes nii lai nagu mu käte ulatus praegu.
Hiljem, kui profisukeldujatega maha istusime,
tuli välja, et nad olid leidnud üle 600 tõendusmaterjali
Punasest merest läbiminemise kohta.
Hobuste luid, inimeste luid, sõjavankrite rattaid jne.
Kogu see lugu leidis tõesti aset.
1 Moosese raamatus on juttu ka sellest,
kuidas Jumal andis Aabrahamile teatud tõotused.
Vaatame nii neid kui nende lepingut järgmises saates.
Jumal ilmus koos kahe ingliga
ja andis Aabrahamile tõotuse, et ta saab poja.
Jumal tõesti kinkiski imekombel 100-aastasele Aabrahamile poja Iisaki
Aabrahami naine Saara oli aga 90-aastane,
nii et see oli tõeline ime.
Kuid mis nendest kahest inglist sai,
kes olid Jumalaga kaasas Aabrahamiga kohtumisel?
Nad läksid Soodomasse ja Gomorasse.
Soodoma ja Gomorra lugu pole mingi muinasjutt,
vaid tõestisündinud lugu, mis on mõeldud meile hoiatuseks.
Nii 2 Peetruse 3 ptk, Pauluse kirjad kui ka erinevad prohvetid läbi Piibli
annavad meile väga selgelt mõista,
et selle ajastu lõpus saadetakse tuli mõistma kohut meie maailma üle.
Kui Jeesus tagasi tuleb, siis Ta tuleb oma täies aus ja tulega
ning maa peal toimub kohtumõistmine inimeste üle,
kes on mässanud Jumala vastu.
Nii on mu suurim igatsus,
et sa tõesti avaksid oma südame Jumalale,
sest tegelikult ei taha Ta mõista kohut mitte kellegi üle.
Samas aga ei lase Ta ka meil, oma lastel,
elada lõputult maailmas, kus valitsevad tapmised, vihkamine,
vägistamised, manipuleerimine, valetamine ja varastamine.
Ta mõistab selle üle mingil hetkel kohut.
See on ka see, mis juhtus Soodomas ja Gomorras.
Olen ka ise neid linnu külastanud
ja Gomorras olles avastasin ühe müüri osad,
mis olid varisenud kokku ühe ainulaadse vihmaperioodi ajal.
Sest need linnad ise asuvad ju keset kõrbe Iisraeli lõuna osas,
kus ei saja eriti palju.
Kuid tol ajal sadas ja osa müürist varises kokku.
Andes selle müürikivi või bloki üle,
nägime selles kümneid sisse põlenud väävlipalle.
Kogu lugu põhjalikumalt uurima hakates,
avastasime kümneid tuhandeid väävlipalle,
mis olid end erinevates kohtades sisse põletanud.
Ühtlasi olid paljud asjad seal Gomorra linnas
90-kraadise nurga all, mida tavapärselt loodusest ei leia.
Nii erinevad hooned kui ka üks iidne püsti seisev tempel.
Samas olid need kõik tuhaks ära põlenud.
Jah, väliselt nägi kõik välja kui kivi,
kuid selle "kivi" oma kätte haarates purunes see su käte vahel.
Või kui sa süütasid selle süsi,
mis oli põletanud end kivi ja paljude muude asjade sisse,
siis selle põlemistemperatuur tõusis kõrgemale kui + 3000 C*
Nii et seda kõike oli ka väga raske mõõta,
kuna see oli nii kuum.
See tõesti sündis kõik.
Nii et olen siiani maininud 1. ja 2.Moosese raamatut.
1.Moosese raamatus on 50 peatükki ja 2.Moosese raamatus 40 peatükki.
2 Moosese raamatus tulid iisraellased välja Egiptusest.
Ühtlasi on seal ka juttu 10'st erinevast katkust,
Punase mere lahknemisest,
Siinai mäe juurde jõudmisest ja seal Jumala käskude saamisest.
Viimane juhtus 50 päeva peale paasapühasid
ja peale nende Egiptusest lahkumist.
Nende saadud käskude täpsem kirjeldus ja detailid
on samuti seal 2 Moosese raamatus välja toodud.
2 Moosese raamatu sündmused toimusid vaid mõne kuu vältel.
3 Moosese raamat on üsna lühike,
kirjeldades seda aega, kui nad olid Siinai mäe juures
ja kus Mooses seal mäel need 10 käsku sai.
Mooses oli seal mäel 40 päeva, võttes Jumalalt neid käske vastu.
Seejärel on 4 Moosese raamat, mis katab u 38-40 aastast perioodi
ja mille lõpuks kogu eelnev põlvkond on tee pealt kõrvaldatud.
5 Moosese raamat kirjeldab paaris esimeses peatükis
veel iisraellaste ringi tiirutamist veidi,
kuid seejärel räägib sisuliselt Moosese elu viimasest nädalast
ja prohveteeringutest, mida Mooses kuulutas oma rahva üle
ja mis olid lihtsalt hämmastavad.
Nüüd aga tahan lugeda teile,
mida apostel Paulus ja apostel Peetrus
ütlevad Pühakirja kohta.
Siinkohal on oluline meeles pidada,
et kui Paulus ja Peetrus rääkisid Pühakirjast,
siis nad rääkisid Vanast Testamendist.
Heebrea keeles tähendab see "tanakh",
mis koosneb Toorast, nevi'imist ja ketuvimist.
Toora tähendab viite Moosese raamatut,
nevi'im prohveteid ja ketuvim kirjutisi.
Ma ei tea, kui põhjalikult te olete Vana Testamenti uurinud,
sest paljud inimesed tunnevad kui hirmu selle ees,
kuid ma julgustan teid mitte tundma hirmu.
Ehk siis Vana Testament koosneb viiest Moosese raamatust,
siis Kohtumõistjate raamatust, mis on ajalooline raamat.
Kogu Toora koosneb 187-peatükist
ja enam kui 1/3 neist on puhas ajalugu.
Tõestisündinud ajalugu.
Siis tuleb Kohtumõistjate raamat, Ruti ja Estri raamat,
mis kokku teeb 249 peatükki ajalugu.
Nii et Piibel on ajalooline raamat ja ära lase kellelgi väita vastupidist,
kes ütleb, et see on vaid mingite käskude ja printsiipide kogum.
Seal on kirjas reaalsed ajaloolised faktid,
nii et see on üks imeline, ajalooline raamat.
Sealt edasi jõuame me nn "suurte prohvetiteni",
keda on kokku neli.
Põhjus, miks neid kutsutakse suurteks prohvetiteks,
pole mitte selles, et nad oleksid kõige tähtsamad,
vaid selles, et nende raamatud kätkevad endas
kõige enam prohveteeringuid.
Siia alla kuuluvad Jesaja raamat, mis on üks imeline raamat
ja millest räägin lähemalt ühes meie järgnevates saadetes.
Jesaja oli kui käsiraamat Jeesuse enda elust,
mida Jeesus ise võis lugeda.
Jeesus ise küll kuulutas kõiki neid asju Jesajale ette,
ja Jesaja pani need kirja,
nii et kui Jeesus tuli inimese kombel siia maailma,
võis Ta lugeda neid prohveteeringuid ja saada juhiseid oma elu kohta.
Jesajas on muidugi palju muudki, kuid neid asju on oluline teada.
Jeremija on oluline prohvet,
kuna ta räägib meile, mida uus leping endast kujutab.
Uus leping on see,
et Jumal andestab meile kõik meie patud,
otsustab unustada need
ja kirjutab oma seadused otse me südameisse.
Ta kirjutab oma seadused me südameisse
ja istutab oma käsud me mõtetesse, meid ise õpetades.
Nii et keegi ei pea meid õpetama tundma oma Issandat,
kuna me kõik - nii suured kui väikesed,
juba tunneme Teda.
Ja see on imeline!
Siis on Jeremija poolt kirjutatud Nutulaulud
ning seejärel veel ka Hesekieli ja Taanieli raamat.
Ehk siis kokku 4 suurt prohvetit.
Nad jagavad meile nii palju infot selle kohta,
mis saab toimuma tulevikus,
kui ka hetkeolukordade kohta.
Sellest on palju abi, kui mõistad, kuidas lugeda Vana Testamenti.
Ehk siis prohvetid räägivad tegelikest olukordadest,
vaatavad tihti ka kaugele tulevikku ning tulevad siis jälle olevikku tagasi.
Neile järgnevad nö väikesed prohvetid,
keda on kokku 11 ja kes on kirjutanud 65 peatükki.
Seejärel aga tulevad kirjutised,
kuhu alla kuuluvad Psalmid, Õpetussõnad jne.
Neid on kokku 242 peatükki.
Kuid siinkohal siis paar kirjakohta Uuest Testamendist,
kus Paulus ja Peetrus räägivad meile Vana Testamendi usaldusväärsusest.
Kui Paulus kirjutab Timoteosele, et "kogu Pühakiri",
siis ta tõesti ka mõtleb kogu Pühakirja.
Jeesus ütles seda sama asja, et Jumala Sõna on tõde
ja seda tõde ei saa murda.
Kuid vaatame 2 Timoteose 3:12-17,
kus Paulus kirjutab Timoteosele tagakiusu olukorras ja ütleb:
"Ja kõiki, kes tahavad elada jumalakartlikult Kristuses Jeesuses,
kiusatakse taga.
Kurjad inimesed ja petised lähevad aga ikka pahemaks,
eksides ise ja eksitades teisi.
Aga sina püsi selles, mida sa oled õppinud ja usaldanud,
teades, kelle käest sa oled õppinud,
ja kuna sa tunned lapsest saadik pühi kirju,
mis võivad sulle tarkust anda päästeks usu kaudu,
mis on Kristuses Jeesuses.
Kogu Pühakiri on Jumala sisendatud
ja kasulik õpetamiseks, noomimiseks, parandamiseks,
kasvatamiseks õiguses..."
Kogu Pühakiri.
"...et Jumala inimene oleks täiesti varustatud
ja valmis igale heale teole."
Aamen.
Vaatame, mida Peetrus ütleb 2 Peetruse 1:16-21
ja sellega me ka täna lõpetame.
Ma armastan Jumala Sõna ja tahan julgustada sind,
et sa ei laseks millelgi takistada end võtmast aega prohvetlike kirjutiste,
apostlite ja Jumala enda jaoks.
Peetrus aga siis ütleb järgmist:
"Meie Issanda Jeesuse Kristuse väge ja tulemist ei ole me teile teatanud
mingeid targutavaid müüte jäljendades,
vaid me oleme tema suurust näinud oma silmaga."
Nad tundsid Jeesust ja olid Teda näinud.
Nad nägid Teda seal muutumise mäel ja kõiki imesid, mida Ta tegi.
Nad olid kuulnud Teda ja kogenud isiklikult Ta armastust.
Jumal soovib meile kõike seda sama
ja Ta tahab, et me tunnistaksime sellest,
lastes ka teistel inimestel seda kogeda.
Kuid jätkame lugemist:
"Sest ta sai au ja kirkust Jumalalt Isalt,
kui ilmvõrratult kirkuselt kostis talle hääl:
See on minu armas Poeg, temast on mul hea meel!” -
Ja seda häält me kuulsime tulevat taevast,
kui me olime koos temaga pühal mäel.
Ja nii on meil midagi kindlamat prohvetisõnast
ja te teete hästi, kui panete tähele seda nagu lampi,
mis paistab hämaras paigas."
Salm 20: "Seda mõistke esmalt,
et ühtki prohvetiennustust Pühakirjas ei või omapäi seletada,
sest iialgi pole ühtegi prohvetiennustust
esile toodud inimese tahtel,
vaid Pühast Vaimust kantuina on inimesed rääkinud,
saades sõnumi Jumala käest."
Aamen.
Tõlge: Anne-Ly Raukas